CELEX: 62008TA0167
Language: fi
Date: 2012-06-27 00:00:00
Title: Asia T-167/08: Unionin yleisen tuomioistuimen tuomio 27.6.2012 — Microsoft v. komissio (Kilpailu — Määräävän markkina-aseman väärinkäyttö — Henkilökohtaisiin tietokoneisiin tarkoitetut käyttöjärjestelmät — Työryhmäpalvelimille tarkoitetut käyttöjärjestelmät — Määräävässä markkina-asemassa oleva yritys kieltäytyy toimittamasta tietoja yhteentoimivuudesta ja antamasta lupaa niiden käyttämiseen — Päätökseen, jolla kilpailusääntöjen rikkominen todetaan ja jolla määrätään käyttäytymiseen liittyvistä toimenpiteistä, perustuvien velvoitteiden täytäntöönpano — Uhkasakko)

11.8.2012   
            
            
               FI
            
            
               Euroopan unionin virallinen lehti
            
            
               C 243/13
            
         Unionin yleisen tuomioistuimen tuomio 27.6.2012 — Microsoft v. komissio
   (Asia T-167/08) (1)
   
   (Kilpailu - Määräävän markkina-aseman väärinkäyttö - Henkilökohtaisiin tietokoneisiin tarkoitetut käyttöjärjestelmät - Työryhmäpalvelimille tarkoitetut käyttöjärjestelmät - Määräävässä markkina-asemassa oleva yritys kieltäytyy toimittamasta tietoja yhteentoimivuudesta ja antamasta lupaa niiden käyttämiseen - Päätökseen, jolla kilpailusääntöjen rikkominen todetaan ja jolla määrätään käyttäytymiseen liittyvistä toimenpiteistä, perustuvien velvoitteiden täytäntöönpano - Uhkasakko)
   2012/C 243/24
   Oikeudenkäyntikieli: englanti
   
      Asianosaiset
   
   
      Kantaja: Microsoft Corp. (Redmond, Washington, Yhdysvallat) (edustajat: asianajaja J.-F. Bellis ja I. Forrester, QC
   
      Vastaaja: Euroopan komissio (asiamiehet: T. Christoforou, V. Di Bucci, F. Castillo de la Torre ja N. Khan)
   
      Väliintulijat, jotka tukevat kantajan vaatimuksia: The Computing Technology Industry Association, Inc. (Oakbrook Terrace, Illinois, Yhdysvallat) (edustajat: asianajajat G. van Gerven ja T. Franchoo) ja Association for Competitive Technology, Inc. (Washington, DC, Yhdysvallat) (edustajat: aluksi solicitor D. Went ja solicitor H. Pearson, sitten H. Mercer, QC)
   
      Väliintulijat, jotka tukevat vastaajan vaatimuksia: Free Software Foundation Europe eV (Hampuri, Saksa) ja Samba Team (New York, New York, Yhdysvallat) (edustajat: asianajajat C. Piana ja T. Ballarino); Software & Information Industry Association (Washington, DC) (edustajat: solicitor T. Vinje, solicitor D. Dakanalis ja asianajaja A. Tomtsis); European Committee for Interoperable Systems (ECIS) (Bryssel, Belgia) (edustajat: solicitor T. Vinje sekä asianajajat M. Dolmans, N. Dodoo ja A. Ferti); International Business Machines Corp. (Armonk, New York, Yhdysvallat) (edustajat: asianajajat M. Dolmans ja T. Graf); Red Hat, Inc. (Wilmington, Delaware, Yhdysvallat) (edustajat: asianajajat C.-D. Ehlermann ja S. Völcker ja solicitor C. O’Daly) ja Oracle Corp. (Redwood Shores, Kalifornia, Yhdysvallat) (edustajat: solicitor T. Vinje ja asianajaja D. Paemen)
   
      Oikeudenkäynnin kohde
   
   Päätöksellä K(2005) 4420 lopullinen, sellaisena kuin se on muutettuna päätöksellä K(2006) 3143 lopullinen, Microsoftille asetetun päivittäisen uhkasakon lopullisen määrän vahvistamisesta (Asia COMP/C-3/37.792 — Microsoft) 27.2.2008 tehdyn komission päätöksen K(2008) 764 lopullinen kumoaminen sekä toissijaisesti uhkasakon kumoaminen tai sen määrän alentaminen
   
      Tuomiolauselma
   
   
               1)
            
            
               Päätöksellä K(2005) 4420 lopullinen Microsoft Corp:lle asetetun uhkasakon lopullisen määrän vahvistamisesta 27.2.2008 tehdyn komission päätöksen K(2008) 764 lopullinen (asia COMP/C-3/37.792 — Microsoft) 1 artiklassa Microsoft Corp:lle määrätyn uhkasakon määräksi vahvistetaan 860 miljoonaa euroa.
            
         
               2)
            
            
               Microsoft vastaa omista oikeudenkäyntikuluistaan, ja se velvoitetaan korvaamaan 95 prosenttia Euroopan komission oikeudenkäyntikuluista lukuun ottamatta tämän jälkimmäisen kuluja, jotka liittyvät The Computing Technology Industry Association, Inc:n ja Association for Competitive Technology, Inc:n väliintuloihin, sekä 80 prosenttia Free Software Foundation Europe e.V:n, Samba Teamin, Software & Information Industry Associationin, European Committee for Interoperable Systemsin, International Business Machines Corp:n, Red Hat Inc:n ja Oracle Corp:n oikeudenkäyntikuluista.
            
         
               3)
            
            
               Komissio vastaa viidestä prosentista omista oikeudenkäyntikuluistaan lukuun ottamatta kuluja, jotka liittyvät The Computing Technology Industry Association, Inc:n ja Association for Competitive Technology, Inc:n väliintuloihin.
            
         
               4)
            
            
               The Computing Technology Industry Association ja Association for Competitive Technology vastaavat kumpikin omista oikeudenkäyntikuluistaan, ja ne velvoitetaan korvaamaan komission kulut, jotka liittyvät niiden väliintuloihin.
            
         
               5)
            
            
               Free Software Foundation Europe ja Samba Team, Software & Information Industry Association, European Committee for Interoperable Systems, International Business Machines, Red Hat ja Oracle vastaavat 20 prosentista omista oikeudenkäyntikuluistaan.
            
         
      (1)  EUVL C 171, 5.7.2008.